Masu cewa mun ki yin aure idan da gaske suke su fito su aure mu - Fati Baffa Fagge ▷ Legit.ng
4 months ago 12394 views by Jamil Usman
KU KARANTA: An sauke nasarar wata Musulma 'yar tsere saboda ta sanya Hijabi
Da wakilin jaridar Dimokuradiyyar ya sake mata tambaya akan harkokin kasuwancin ta da kuma yadda za ta kwatanta rayuwarta ta baya da ta yanzu, sai jarumar ta ce:
"Harkar fim Allah yayi albarka a cikin ta, to kuma yanzu mun raba kafa, duk da cewar harkar fim ta na da wahala, ita ma harkar kasuwanci tana da wahala.
"Haka za ka sadaukar da rayuwar ka , ka hau jirgi ka tafi wata kasa , da fargaba da komai ka saro kaya ka zo ka sayar a nan kuma idan ka zo sayar da kayan ma ba sauki, don haka kowanne yana da na sa wahalar."
Haka kuma da aka yi mata tambaya akan shirinta na yin aure jarumar ta ce:
"To aure lokaci ne, kuma a yanzu ina nan Ina shirin yi da yardar Allah idan na samu miji ko yanzu a shirye nake dana yi aure, don wasu sai ka ji suna cewa mun tsaya ruwan ido ne, kuma ba haka ba ne, in da gaske su ke yi su masu fadar su fito su gwada mana in har da gaske suna son su aure mu din, don haka duk wanda Allah ya kawo mini, ni zabin Allah nake nema wanda zai so ni ya girmama iyaye na kuma ya rike ni amana."
Hausa NewsDaurin AureMata Da MijiFittaciyar Jarumar KannywoodJarumar Fim
11 minutes ago 146 views
An sauke nasarar wata Musulma 'yar tsere saboda ta sanya Hijabi